CELEX: 42013X0327(03)
Language: el
Date: 2013-03-27 00:00:00
Title: Κανονισμός αριθ. 62 της Οικονομικής Επιτροπής του ΟΗΕ για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση μηχανοκίνητων οχημάτων με τιμόνι όσον αφορά την προστασία τους από παράνομη χρήση

27.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 89/37
            
         Μόνο τα πρωτότυπα κείμενα της ΟΕΕ/ΗΕ έχουν νομική ισχύ δυνάμει του διεθνούς δημόσιου δικαίου. Το καθεστώς και η ημερομηνία έναρξης ισχύος του παρόντος κανονισμού πρέπει να ελέγχονται στην τελευταία έκδοση του εγγράφου που αφορά την κατάσταση προσχώρησης στους κανονισμούς της ΟΕΕ/ΗΕ, δηλαδή του εγγράφου TRANS/WP.29/343, το οποίο διατίθεται στον δικτυακό τόπο:
   http://www.unece.org/trans/main/wp29/wp29wgs/wp29gen/wp29fdocstts.html.
   Κανονισμός αριθ. 62 της Οικονομικής Επιτροπής του ΟΗΕ για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση μηχανοκίνητων οχημάτων με τιμόνι όσον αφορά την προστασία τους από παράνομη χρήση
   Ενσωματώνει όλο το έγκυρο κείμενο έως:
   Συμπλήρωμα 2 στην αρχική έκδοση του κανονισμού — Ημερομηνία έναρξης ισχύος: 10 Οκτωβρίου 2006
   ΠΕΡΙΕΧΟΜΕΝΑ
   ΚΑΝΟΝΙΣΜΟΣ
   
               1.
            
            Πεδίο εφαρμογής
         
               2
            
            Ορισμοί
         
               3.
            
            Αίτηση έγκρισης
         
               4.
            
            Έγκριση
         
               5.
            
            Γενικές προδιαγραφές
         
               6.
            
            Ειδικές προδιαγραφές
         
               7.
            
            Τροποποιήσεις του τύπου του οχήματος ή της διάταξης προστασίας του οχήματος
         
               8.
            
            Συμμόρφωση της παραγωγής
         
               9.
            
            Κυρώσεις για μη συμμόρφωση της παραγωγής
         
               10.
            
            Οριστική παύση παραγωγής
         
               11.
            
            Ονόματα και διευθύνσεις των τεχνικών υπηρεσιών που είναι υπεύθυνες για τη διεξαγωγή δοκιμών έγκρισης, και των διοικητικών υπηρεσιών
         ΠΑΡΑΡΤΗΜΑΤΑ
   
               Παράρτημα 1
            
            Κοινοποίηση σχετικά με την έγκριση (ή την απόρριψη ή την ανάκληση της έγκρισης ή την οριστική παύση της παραγωγής) τύπου μηχανοκίνητου οχήματος με τιμόνι όσον αφορά την προστασία του από παράνομη χρήση, σύμφωνα με τον κανονισμό αριθ. 62
         
               Παράρτημα 2
            
            Ρυθμίσεις για τα σήματα έγκρισης
         
               Παράρτημα 3
            
            Δοκιμή πρόκλησης φθοράς σε διατάξεις προστασίας τύπου 3
         1.   ΠΕΔΙΟ ΕΦΑΡΜΟΓΗΣ
   
               1.1.
            
            
               Ο παρών κανονισμός εφαρμόζεται σε οχήματα των κατηγοριών L1 έως L7, (1) εάν είναι εξοπλισμένα με τιμόνι.
            
         2.   ΟΡΙΣΜΟΙ
   Για τους σκοπούς του παρόντος κανονισμού:
   
               2.1.
            
            
               ως «έγκριση οχήματος» νοείται η έγκριση ενός τύπου οχήματος όσον αφορά την προστασία του από την παράνομη χρήση·
            
         
               2.2.
            
            
               ως «τύπος οχήματος» νοείται κατηγορία μηχανοκίνητων οχημάτων τα οποία δεν παρουσιάζουν μεταξύ τους ουσιαστικές διαφορές όσον αφορά:
               
                           2.2.1.
                        
                        
                           τις ενδείξεις του κατασκευαστή για τον τύπο οχήματος,
                        
                     
                           2.2.2.
                        
                        
                           τη διαμόρφωση και τον σχεδιασμό του κατασκευαστικού στοιχείου ή των κατασκευαστικών στοιχείων του οχήματος στα οποία επενεργεί η διάταξη προστασίας,
                        
                     
                           2.2.3.
                        
                        
                           τον τύπο της διάταξης προστασίας·
                        
                     
         
               2.3.
            
            
               ως «διάταξη προστασίας» νοείται ένα σύστημα που σκοπό έχει να εμποδίζει την παράνομη χρήση του οχήματος, εξασφαλίζοντας το κλείδωμα του συστήματος διεύθυνσης ή της μετάδοσης της κίνησης· το σύστημα αυτό μπορεί να:
               
                           2.3.1.
                        
                        
                           τύπος 1: εφαρμόζεται αποκλειστικά και θετικά στο σύστημα διεύθυνσης και μόνο,
                        
                     
                           2.3.2.
                        
                        
                           τύπος 2: να εφαρμόζεται θετικά στο σύστημα οδήγησης σε συνδυασμό με τη διάταξη που απενεργοποιεί τον κινητήρα του οχήματος,
                        
                     
                           2.3.3.
                        
                        
                           τύπος 3: προοπλίζεται, επενεργώντας στο σύστημα διεύθυνσης σε συνδυασμό με τη διάταξη που απενεργοποιεί τον κινητήρα του οχήματος,
                        
                     
                           2.3.4.
                        
                        
                           τύπος 4: εφαρμόζεται θετικά στο σύστημα μετάδοσης·
                        
                     
         
               2.4.
            
            
               ως «σύστημα διεύθυνσης» νοείται το χειριστήριο διεύθυνσης (τιμόνι), η κεφαλή διεύθυνσης και τα προσαρτημένα σε αυτήν στοιχεία επένδυσης, ο άξονας διεύθυνσης, το κιβώτιο διεύθυνσης και όλα τα λοιπά στοιχεία που επηρεάζουν απευθείας την αποτελεσματικότητα της διάταξης προστασίας·
            
         
               2.5.
            
            
               ως «συνδυασμός» νοείται μία από τις παραλλαγές του συστήματος ασφάλισης, η οποία είναι σχεδιασμένη και κατασκευασμένη έτσι ώστε, όταν ενεργοποιείται σωστά, να θέτει σε λειτουργία το εν λόγω σύστημα ασφάλισης·
            
         
               2.6.
            
            
               ως «κλειδί» νοείται κάθε διάταξη που είναι σχεδιασμένη και κατασκευασμένη έτσι ώστε να παρέχει έναν τρόπο λειτουργίας του συστήματος ασφάλισης, το οποίο με τη σειρά του είναι σχεδιασμένο και κατασκευασμένο έτσι ώστε να ενεργοποιείται μόνον από την εν λόγω διάταξη.
            
         3.   ΑΙΤΗΣΗ ΕΓΚΡΙΣΗΣ
   
               3.1.
            
            
               Η αίτηση για χορήγηση έγκρισης ενός τύπου οχήματος, όσον αφορά διάταξη προστασίας από την παράνομη χρήση του, υποβάλλεται από τον κατασκευαστή ή από δεόντως διαπιστευμένο αντιπρόσωπό του.
            
         
               3.2.
            
            
               Η αίτηση συνοδεύεται από τα κατωτέρω αναφερόμενα έγγραφα εις τριπλούν και από τα ακόλουθα στοιχεία:
               
                           3.2.1.
                        
                        
                           λεπτομερή περιγραφή του τύπου οχήματος όσον αφορά τη διαμόρφωση και τον σχεδιασμό του κατασκευαστικού στοιχείου ή των κατασκευαστικών στοιχείων του οχήματος στα οποία επενεργεί η διάταξη προστασίας·
                        
                     
                           3.2.2.
                        
                        
                           σχέδια της διάταξης προστασίας και της τοποθέτησής της στο όχημα, σε κατάλληλη κλίμακα και με επαρκείς λεπτομέρειες·
                        
                     
                           3.2.3.
                        
                        
                           τεχνική περιγραφή της διάταξης.
                        
                     
         
               3.3.
            
            
               Στην τεχνική υπηρεσία που είναι υπεύθυνη για τη διεξαγωγή των δοκιμών έγκρισης προσκομίζονται τα εξής:
               
                           3.3.1.
                        
                        
                           όχημα, αντιπροσωπευτικό του προς έγκριση τύπου οχήματος, εφόσον ζητηθεί από την τεχνική υπηρεσία· καθώς και
                        
                     
                           3.3.2.
                        
                        
                           κατ’ αίτηση της τεχνικής υπηρεσίας, κατασκευαστικά στοιχεία του οχήματος τα οποία η τεχνική υπηρεσία θεωρεί αναγκαία για τους ελέγχους που ορίζονται στις παραγράφους 5 και 6 του παρόντος κανονισμού.
                        
                     
         4.   ΕΓΚΡΙΣΗ
   
               4.1.
            
            
               Αν το όχημα που υποβάλλεται προς έγκριση βάσει του παρόντος κανονισμού ικανοποιεί τις απαιτήσεις των παραγράφων 5 και 6 κατωτέρω, χορηγείται έγκριση για τον συγκεκριμένο τύπο οχήματος.
            
         
               4.2.
            
            
               Σε κάθε εγκεκριμένο τύπο χορηγείται αριθμός έγκρισης. Τα πρώτα δύο ψηφία (επί του παρόντος 00 για τον κανονισμό στην αρχική του μορφή) δηλώνουν τη σειρά τροποποιήσεων που ενσωματώνουν τις πλέον πρόσφατες σημαντικές τεχνικές τροποποιήσεις στον κανονισμό κατά τη χρονική στιγμή έκδοσης της έγκρισης. Το ίδιο συμβαλλόμενο μέρος δεν μπορεί να δώσει τον ίδιο αριθμό είτε στον ίδιο τύπο οχήματος που είναι εξοπλισμένο με κάποιον άλλο τύπο διάταξης προστασίας ή του οποίου η διάταξη προστασίας συναρμολογείται διαφορετικά ή σε κάποιον άλλο τύπο οχήματος.
            
         
               4.3.
            
            
               Στα συμβαλλόμενα μέρη της συμφωνίας που εφαρμόζουν τον παρόντα κανονισμό γνωστοποιείται η κοινοποίηση έγκρισης ή απόρριψης της έγκρισης του τύπου του οχήματος σύμφωνα με τον παρόντα κανονισμό, μέσω εντύπου που ακολουθεί το υπόδειγμα του παραρτήματος 1 του παρόντος κανονισμού και μέσω σχεδίων της διάταξης προστασίας και της διάταξης στερέωσής της, που υποβάλλονται από τον αιτούντα για έγκριση, σε μέγεθος όχι μεγαλύτερο του A4 (210 × 297 mm) ή διπλωμένο, ώστε να επιτυγχάνεται το εν λόγω μέγεθος και σε κατάλληλη κλίμακα (2).
            
         
               4.4.
            
            
               Σε κάθε όχημα το οποίο ανταποκρίνεται σε τύπο οχήματος που έχει εγκριθεί σύμφωνα με τον παρόντα κανονισμό τοποθετείται εμφανώς και σε σημείο ευπρόσιτο που καθορίζεται στο έντυπο έγκρισης διεθνές σήμα έγκρισης αποτελούμενο από:
               
                           4.4.1.
                        
                        
                           κύκλο που περιβάλλει τον χαρακτήρα «E», ακολουθούμενο από τον χαρακτηριστικό αριθμό της χώρας η οποία έχει χορηγήσει την έγκριση·
                        
                     
                           4.4.2.
                        
                        
                           τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό έγκρισης στα δεξιά του κύκλου που προβλέπεται στην παράγραφο 4.4.1.
                        
                     
         
               4.5.
            
            
               Αν το όχημα είναι σύμφωνο με έναν εγκεκριμένο τύπο οχήματος βάσει ενός ή περισσότερων κανονισμών που επισυνάπτονται στην παρούσα συμφωνία, στη χώρα που έχει χορηγήσει έγκριση βάσει του παρόντος κανονισμού, δεν χρειάζεται να επαναλαμβάνεται το σύμβολο που ορίζεται στην παράγραφο 4.4.1· σε μια τέτοια περίπτωση, ο κανονισμός και οι αριθμοί έγκρισης, καθώς και τα πρόσθετα σύμβολα όλων των κανονισμών δυνάμει των οποίων έχει χορηγηθεί έγκριση στη χώρα η οποία χορήγησε έγκριση δυνάμει του παρόντος κανονισμού, τοποθετούνται σε κάθετες στήλες στα δεξιά του συμβόλου που ορίζεται στην παράγραφο 4.4.1.
            
         
               4.6.
            
            
               Το σήμα έγκρισης είναι ευανάγνωστο και ανεξίτηλο.
            
         
               4.7.
            
            
               Το σήμα έγκρισης τίθεται κοντά ή πάνω στην πινακίδα με τα στοιχεία που τοποθετεί ο κατασκευαστής.
            
         
               4.8.
            
            
               Στο παράρτημα 2 του παρόντος κανονισμού παρατίθενται παραδείγματα διαμόρφωσης σημάτων έγκρισης.
            
         5.   ΓΕΝΙΚΕΣ ΠΡΟΔΙΑΓΡΑΦΕΣ
   
               5.1.
            
            
               Η διάταξη προστασίας σχεδιάζεται έτσι ώστε:
               
                           5.1.1.
                        
                        
                           να είναι αναγκαίο να τεθεί εκτός λειτουργίας ώστε να καταστεί δυνατό το όχημα να κατευθυνθεί ή να οδηγηθεί ή να κινηθεί προς τα εμπρός,
                        
                     
                           5.1.2.
                        
                        
                           στην περίπτωση διατάξεων προστασίας τύπου 4, η διάταξη σχεδιάζεται έτσι ώστε να είναι αναγκαίο να τεθεί εκτός λειτουργίας, ούτως ώστε να απελευθερωθεί η μετάδοση. Εάν η διάταξη αυτή ενεργοποιείται με τον χειρισμό της διάταξης στάθμευσης, πρέπει να επενεργεί σε συνδυασμό με τη διάταξη που απενεργοποιεί τον κινητήρα του οχήματος.
                        
                     
                           5.1.3.
                        
                        
                           να είναι δυνατόν να εξαχθεί το κλειδί μόνο με τον σύρτη στην πλήρως ενεργοποιημένη ή στην πλήρως απενεργοποιημένη θέση. Οποιαδήποτε ενδιάμεση θέση του κλειδιού που ενέχει κινδύνους επακόλουθης ενεργοποίησης του σύρτη, ακόμη και αν εισαχθεί το κλειδί της διάταξης προστασίας, πρέπει να αποκλείεται.
                        
                     
         
               5.2.
            
            
               Οι απαιτήσεις της παραγράφου 5.1 ικανοποιούνται με τη χρήση ενός και μόνου κλειδιού.
            
         
               5.3.
            
            
               Η διάταξη προστασίας που αναφέρεται στην παράγραφο 5.1 ανωτέρω και τα κατασκευαστικά στοιχεία του οχήματος στα οποία επενεργεί πρέπει να είναι σχεδιασμένα έτσι ώστε το εν λόγω σύστημα να μην μπορεί να ανοιχθεί, να εξουδετερωθεί ή να καταστραφεί γρήγορα και διακριτικά, π.χ. με φθηνά και εύκολα αποκρυβόμενα εργαλεία, όργανα ή ιδιοκατασκευάσματα ευρέως διαδεδομένα.
            
         
               5.4.
            
            
               Η διάταξη προστασίας αποτελεί μέρος του εκ κατασκευής εξοπλισμού του οχήματος (δηλαδή τοποθετείται από τον κατασκευαστή πριν από την πρώτη λιανική πώληση). Η κλειδαριά συναρμολογείται ασφαλώς στη διάταξη προστασίας. (Αν η κλειδαριά μπορεί να εξαχθεί με τη χρήση του κλειδιού και αφού έχει αφαιρεθεί το κάλυμμα ή οποιαδήποτε άλλη διάταξη συγκράτησης, αυτό δεν έρχεται σε σύγκρουση με την απαίτηση.)
            
         
               5.5.
            
            
               Το σύστημα μανδάλωσης πρέπει να προσφέρει τουλάχιστον 1 000 διαφορετικούς συνδυασμούς ή αριθμό συνδυασμών ίσο προς τον ετήσιο αριθμό κατασκευαζόμενων οχημάτων, εφόσον αυτός ο αριθμός είναι κατώτερος των 1 000. Στα οχήματα ιδίου τύπου, η συχνότητα κάθε χρησιμοποιούμενου συνδυασμού πρέπει να είναι της τάξεως του 1 προς 1 000.
            
         
               5.6.
            
            
               Οι κωδικοί του κλειδιού και του κλείθρου δεν πρέπει να είναι εμφανείς.
            
         
               5.7.
            
            
               Το κλείθρο πρέπει να είναι σχεδιασμένο, κατασκευασμένο και τοποθετημένο έτσι ώστε μόνον η χρήση του αντίστοιχου κλειδιού να επιτρέπει την περιστροφή του γρύλου ασφάλισης, για την απομανδάλωση της διάταξης, ασκώντας ροπή κάτω των 2,45 Nm, και
               
                           5.7.1.
                        
                        
                           στους γρύλους ασφάλισης με περόνες, να μην υπάρχουν άνω των δύο παρακείμενων ταυτόσημων αυλάκων, οι οποίοι να λειτουργούν προς την ίδια κατεύθυνση, και να μην υπάρχουν άνω του 60 % ταυτόσημοι αύλακες στο ίδιο κλείθρο·
                        
                     
                           5.7.2.
                        
                        
                           Στους γρύλους ασφάλισης με δίσκους, να μην υπάρχουν άνω των δύο ταυτόσημων παρακείμενων αυλάκων, οι οποίοι να λειτουργούν προς την ίδια κατεύθυνση, και να μην υπάρχουν άνω του 50 % ταυτόσημοι αύλακες στο ίδιο κλείθρο.
                        
                     
         
               5.8.
            
            
               Οι διατάξεις προστασίας πρέπει να είναι τέτοιες ώστε να αποκλείουν οποιονδήποτε κίνδυνο, ενόσω το όχημα βρίσκεται σε κίνηση με τη μηχανή αναμμένη, τυχαίας μανδάλωσης που είναι πιθανόν να μειώσει την ασφάλεια ειδικότερα.
            
         
               5.9.
            
            
               Η διάταξη προστασίας, αν είναι τύπου 1, τύπου 2 και τύπου 3, πρέπει, στην ενεργοποιημένη θέση της, να ανθίσταται στην άσκηση, χωρίς φθορά του μηχανισμού διεύθυνσης, ικανή να θέσει σε κίνδυνο την υλική ασφάλεια, στην άσκηση ροπής στρέψεως 20 mdaΝ στον άξονα του άξονα διεύθυνσης και προς τις δύο κατευθύνσεις υπό στατικές συνθήκες.
            
         
               5.10.
            
            
               Η διάταξη προστασίας, αν είναι τύπου 1, τύπου 2 και τύπου 3, σχεδιάζεται έτσι ώστε το σύστημα διεύθυνσης να μπορεί να κλειδωθεί μόνο σε γωνία τουλάχιστον 20o προς τα αριστερά και/ή στα δεξιά της θέσης προς τα εμπρός.
            
         6.   ΕΙΔΙΚΕΣ ΠΡΟΔΙΑΓΡΑΦΕΣ
   
               6.1.
            
            
               Επιπλέον των γενικών προδιαγραφών που παρατίθενται στην παράγραφο 5, η διάταξη προστασίας πρέπει να συμμορφώνεται με τις εδικές προϋποθέσεις που παρατίθενται παρακάτω:
               
                           6.1.1.
                        
                        
                           Στην περίπτωση διατάξεων προστασίας τύπου 1 ή τύπου 2, είναι δυνατό να ενεργοποιηθεί το κλείθρο μόνο με την κίνηση του κλειδιού, ενώ το τιμόνι είναι στην κατάλληλη θέση για την ενεργοποίηση του σύρτη στην αντίστοιχη συρτοθήκη.
                        
                     
                           6.1.2.
                        
                        
                           Στην περίπτωση διατάξεων προστασίας τύπου 3, είναι δυνατό να προοπλίσουμε τον σύρτη με ξεχωριστή ενέργεια από μέρους του χρήστη του οχήματος, σε συνδυασμό με ή επιπλέον της περιστροφής του κλειδιού. Δεν είναι δυνατό να αφαιρεθεί το κλειδί εφόσον έχει προοπλιστεί ο σύρτης, εκτός αν αυτό γίνει σύμφωνα με τις διατάξεις της παραγράφου 5.1.3. ανωτέρω.
                        
                     
         
               6.2.
            
            
               Στην περίπτωση διατάξεων προστασίας τύπου 2 και τύπου 3, δεν είναι δυνατό ο σύρτης να ενεργοποιείται για όσο διάστημα η διάταξη τίθεται σε θέση που επιτρέπει την ενεργοποίηση της μηχανής του οχήματος.
            
         
               6.3.
            
            
               Στην περίπτωση διατάξεων προστασίας τύπου 3, όταν η διάταξη τίθεται σε ενέργεια, δεν είναι δυνατό να προληφθεί η λειτουργία της διάταξης.
            
         
               6.4.
            
            
               Στην περίπτωση διατάξεων προστασίας τύπου 3, η διάταξη προστασίας πρέπει να παραμείνει σε καλή κατάσταση λειτουργίας και πρέπει, ιδίως, να εξακολουθήσει να πληροί τις απαιτήσεις των παραγράφων 5.7, 5.8, 5.9 και 6.3 ανωτέρω, αφού θα έχει υποστεί 2 500 κύκλους ασφάλισης σε κάθε κατεύθυνση της δοκιμής που καθορίζεται στο παράρτημα 3 του παρόντος κανονισμού.
            
         7.   ΤΡΟΠΟΠΟΙΗΣΕΙΣ ΤΟΥ ΤΥΠΟΥ ΤΟΥ ΟΧΗΜΑΤΟΣ Ή ΤΗΣ ΔΙΑΤΑΞΗΣ ΠΡΟΣΤΑΣΙΑΣ ΤΟΥ ΟΧΗΜΑΤΟΣ
   
               7.1.
            
            
               Κάθε τροποποίηση του τύπου οχήματος ή της διάταξης προστασίας του οχήματος πρέπει να κοινοποιείται στη διοικητική υπηρεσία που ενέκρινε τον τύπο οχήματος. Η υπηρεσία αυτή μπορεί είτε:
               
                           7.1.1.
                        
                        
                           να θεωρήσει ότι οι τροποποιήσεις είναι μάλλον απίθανο να έχουν υπολογίσιμες αρνητικές συνέπειες και ότι οπωσδήποτε το όχημα εξακολουθεί να πληροί τις απαιτήσεις· είτε
                        
                     
                           7.1.2.
                        
                        
                           να απαιτήσει περαιτέρω έκθεση δοκιμής από την τεχνική υπηρεσία που είναι αρμόδια για τη διεξαγωγή των δοκιμών.
                        
                     
         
               7.2.
            
            
               Η επιβεβαίωση ή η άρνηση χορήγησης της έγκρισης, με ειδική αναφορά στις μετατροπές, κοινοποιείται, σύμφωνα με τη διαδικασία που ορίζεται στην παράγραφο 4.3 ανωτέρω, στα συμβαλλόμενα μέρη της συμφωνίας τα οποία εφαρμόζουν τον παρόντα κανονισμό.
            
         8.   ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
   
               8.1.
            
            
               Κάθε όχημα που φέρει σήμα έγκρισης όπως προβλέπεται στον παρόντα κανονισμό συμμορφώνεται, όσον αφορά τον τύπο της προστατευτικής διάταξης, το σύστημα στερέωσης του τελευταίου στο όχημα και τα κατασκευαστικά στοιχεία στα οποία επενεργεί η προστατευτική διάταξη, με τον τύπο οχήματος που εγκρίνεται.
            
         
               8.2.
            
            
               Για την εξακρίβωση της συμμόρφωσης, όπως ορίζεται στην παράγραφο 8.1 ανωτέρω, πραγματοποιείται επαρκής αριθμός τυχαίων ελέγχων σειριακά κατασκευασμένων οχημάτων που φέρουν σήμα έγκρισης, όπως απαιτείται από τον παρόντα κανονισμό.
            
         9.   ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
   
               9.1.
            
            
               Η έγκριση που χορηγείται σε έναν τύπο οχήματος, σύμφωνα με τον παρόντα κανονισμό, μπορεί να ανακληθεί, εάν δεν ικανοποιούνται οι απαιτήσεις που καθορίζονται στην παράγραφο 8.1 ανωτέρω.
            
         
               9.2.
            
            
               Αν κάποιο από τα συμβαλλόμενα μέρη της συμφωνίας το οποίο εφαρμόζει τον παρόντα κανονισμό ανακαλέσει έγκριση που είχε προηγουμένως χορηγήσει, γνωστοποιεί πάραυτα την εν λόγω ενέργεια στα υπόλοιπα συμβαλλόμενα μέρη της συμφωνίας που εφαρμόζουν τον παρόντα κανονισμό, με τη διαβίβαση αντιγράφου του εντύπου έγκρισης στο τέλος του οποίου αναγράφεται με μεγάλα γράμματα η μνεία «ΑΝΑΚΛΗΣΗ ΕΓΚΡΙΣΗΣ» με υπογραφή και ημερομηνία.
            
         10.   ΟΡΙΣΤΙΚΗ ΠΑΥΣΗ ΠΑΡΑΓΩΓΗΣ
   Εάν ο κάτοχος της έγκρισης παύσει εντελώς να κατασκευάζει τύπο οχήματος που έχει εγκριθεί σύμφωνα με τον παρόντα κανονισμό, ενημερώνει σχετικά την αρχή η οποία έχει χορηγήσει την έγκριση. Αφού λάβει τη σχετική κοινοποίηση, η αρχή ενημερώνει τα άλλα συμβαλλόμενα μέρη της συμφωνίας που εφαρμόζουν τον παρόντα κανονισμό, μέσω της διαβίβασης αντιγράφου του εντύπου έγκρισης το οποίο φέρει στο τέλος, με ευμεγέθεις χαρακτήρες, την υπογεγραμμένη και χρονολογημένη μνεία: «ΠΑΥΣΗ ΤΗΣ ΠΑΡΑΓΩΓΗΣ».
   11.   ΟΝΟΜΑΤΑ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΥΠΕΥΘΥΝΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ, ΚΑΙ ΤΩΝ ΔΙΟΙΚΗΤΙΚΩΝ ΥΠΗΡΕΣΙΩΝ
   Τα συμβαλλόμενα μέρη της συμφωνίας που εφαρμόζουν τον παρόντα κανονισμό θα κοινοποιούν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι υπεύθυνες για τη διεξαγωγή των δοκιμών έγκρισης, και των διοικητικών υπηρεσιών που χορηγούν εγκρίσεις και στις οποίες υποβάλλονται τα έντυπα που πιστοποιούν την έγκριση ή την απόρριψη αυτής, ή την ανάκληση έγκρισης που εκδίδονται σε άλλες χώρες.
   
      (1)  Όπως ορίζεται στο παράρτημα 7 του ενοποιημένου ψηφίσματος για την κατασκευή οχημάτων (R.E.3), (έγγραφο TRANS/WP.29/78/Rev.1/Amend.2, όπως τροποποιήθηκε τελευταία με την τροποποίηση 4).
   
      (2)  Οι χαρακτηριστικοί αριθμοί των συμβαλλόμενων μερών στη συμφωνία του 1958 παρατίθενται στο παράρτημα 3 του ενοποιημένου ψηφίσματος για την κατασκευή οχημάτων (R.E.3), έγγραφο ECE/TRANS/WP.29/78/αναθ.2/τροποποίηση 1.
   
      ΠΑΡΑΡΤΗΜΑ 1
      
         ΚΟΙΝΟΠΟΙΗΣΗ
      
      [Μέγιστη διάσταση: A4 (210 × 297 mm)]
      
         
   
   
      ΠΑΡΑΡΤΗΜΑ 2
      
         ΡΥΘΜΙΣΕΙΣ ΓΙΑ ΤΑ ΣΗΜΑΤΑ ΕΓΚΡΙΣΗΣ
      
      Υπόδειγμα Α
      (Βλέπε παράγραφο 4.4 του παρόντος κανονισμού)
      
         
      Το ανωτέρω σήμα έγκρισης τοποθετημένο σε όχημα δηλώνει ότι ο σχετικός τύπος οχήματος έχει εγκριθεί στις Κάτω Χώρες (E 4) όσον αφορά την προστασία από παράνομη χρήση, σύμφωνα με τον κανονισμό αριθ. 62 και με αριθ. έγκρισης 002439. Ο αριθμός έγκρισης δηλώνει ότι η έγκριση χορηγήθηκε σύμφωνα με τις απαιτήσεις του κανονισμού αριθ. 62 στην πρωτότυπη μορφή του.
      Υπόδειγμα Β
      (Βλέπε παράγραφο 4.5 του παρόντος κανονισμού)
      
         
      Το ανωτέρω σήμα έγκρισης τοποθετημένο σε ένα όχημα δείχνει ότι ο σχετικός τύπος οχήματος έχει εγκριθεί στις Κάτω Χώρες (E 4) σύμφωνα με τους κανονισμούς αριθ. 62 και 10 (1). Οι αριθμοί έγκρισης δηλώνουν ότι, κατά τις ημερομηνίες που χορηγήθηκαν οι αντίστοιχες εγκρίσεις, ο κανονισμός αριθ. 62 δεν είχε τροποποιηθεί, ενώ ο κανονισμός αριθ. 10 περιλάμβανε ήδη τη σειρά τροποποιήσεων 01.
      
         (1)  Ο δεύτερος αριθμός αναφέρεται μόνον ενδεικτικά.
   
   
      ΠΑΡΑΡΤΗΜΑ 3
      
         ΔΟΚΙΜΗ ΠΡΟΚΛΗΣΗΣ ΦΘΟΡΑΣ ΣΕ ΔΙΑΤΑΞΕΙΣ ΠΡΟΣΤΑΣΙΑΣ ΤΥΠΟΥ 3
      
      1.   ΕΞΟΠΛΙΣΜΟΣ ΔΟΚΙΜΗΣ
      1.1.   Στον εξοπλισμό δοκιμής περιλαμβάνονται:
      
                  1.1.1.
               
               
                  μια εγκατάσταση στην οποία μπορεί να συναρμολογηθεί πλήρως το δείγμα του μηχανισμού διεύθυνσης εξοπλισμένου με τη διάταξη προστασίας, όπως ορίζεται στην παράγραφο 2.3 του παρόντος κανονισμού·
               
            
                  1.1.2.
               
               
                  ένα μέσο ενεργοποίησης και απενεργοποίησης της διάταξης προστασίας που να περιλαμβάνει τη χρήση του κλειδιού·
               
            
                  1.1.3.
               
               
                  ένα μέσο για την περιστροφή της ατράκτου διεύθυνσης σε σχέση με τη διάταξη προστασίας.
               
            2.   ΜΕΘΟΔΟΣ ΔΟΚΙΜΗΣ
      2.1.   Ένα πλήρες δείγμα του μηχανισμού διεύθυνσης με τη διάταξη προστασίας συναρμολογείται στην εγκατάσταση που αναφέρεται στην παράγραφο 1.1.1 ανωτέρω.
      2.2.   Ένας κύκλος της διαδικασίας δοκιμής περιλαμβάνει τις ακόλουθες ενέργειες:
      2.2.1.   Θέση εκκίνησης
      Η διάταξη προστασίας απενεργοποιείται και ο άξονας διεύθυνσης περιστρέφεται σε θέση που εμποδίζει την ενεργοποίηση της διάταξης προστασίας.
      2.2.2.   Οπλισμός
      Η διάταξη προστασίας μετακινείται από την απενεργοποιημένη προς την ενεργοποιημένη θέση, με τη χρησιμοποίησή του.
      2.2.3.   Ενεργοποίηση
      Στρέφεται η κολόνα διεύθυνσης έτσι ώστε να ασκείται σε αυτή ροπή ίση προς 5,88 Nm ± 0,25 Nm τη στιγμή που ενεργοποιείται η διάταξη προστασίας.
      2.2.4.   Απενεργοποίηση
      Η διάταξη προστασίας πρέπει να απενεργοποιείται με τα συνήθη μέσα. Η ροπή επαναφέρεται στο μηδέν για να διευκολυνθεί η αποδέσμευση της διάταξης.
      2.2.5.   Επιστροφή
      Στρέφεται η κολόνα διεύθυνσης σε θέση που να μην επιτρέπει την ενεργοποίηση της διάταξης προστασίας.
      2.2.6.   Αντίστροφη περιστροφή
      Οι εργασίες που ορίζουν οι παράγραφοι 2.2.2, 2.2.3, 2.2.4 και 2.2.5 επαναλαμβάνονται, προς την αντίθετη φορά όμως περιστροφής της κολόνας διεύθυνσης.
      2.2.7.   Το χρονικό διάστημα μεταξύ δύο διαδοχικών ενεργοποιήσεων της διάταξης πρέπει να είναι τουλάχιστον 10 δευτερόλεπτα.
      2.3.   Ο κύκλος φθοράς επαναλαμβάνεται όσες φορές ορίζεται στην παράγραφο 6.4 του παρόντος κανονισμού.